open-index/open-wikipedia-markdown huggingface dataset:
মা... তোমায় ছাড়া ঘুম আসেনা

***মা*** (**মা... তোমায় ছাড়া ঘুম আসেনা**) ভারতীয় টেলিভিশন চ্যানেল স্টার জলসায় পূর্বে প্রচারিত একটি ধারাবাহিক নাটক। নাটকটির প্রযোজক শ্রী ভেঙ্কটেশ ফিল্মস। এতে মূল চরিত্রে অভিনয় করেন তিথি বসু ও শ্রীতমা ভট্টাচার্য।

## প্রযোজনা
*মা* ধারাবাহিকটির প্রযোজনা করে শ্রী ভেঙ্কটেশ ফিল্মস। এই ধারাবাহিকটি প্রচারের ৪ বছর বাংলা টেলিভিশনে সবচেয়ে বেশি টিআরপি লাভ করে। ২০১৪ সালের ৩ আগস্ট বিশেষ *ধামাকা* পর্বের মাধ্যমে ধারাবাহিকের সমাপ্তি টানা হয়। এই পর্বে অন্যান্য ধারাবাহিকের মূল চরিত্রের পাশাপাশি চলচ্চিত্র ব্যক্তিত্ব কোয়েল মল্লিক ও রাজ চক্রবর্তীকে উপস্থাপন করা হয়।

## পুনর্নির্মাণ
২০১১ সালে *মা* ধারাবাহিকটি হিন্দি ভাষায় মেরি মা নামে প্রচারিত হয়। হিন্দি টেলিভিশন চ্যানেল লাইফ ওকে ৪ মাসে ধারাবাহিকের ১০০ পর্ব প্রচার করে।

২০১১-১৫ সালে মালয়ালম টেলিভিশন চ্যানেল এশিয়ানেট *আম্মা* নামে ধারাবাহিকটির ১০০৮টি পর্ব প্রচার করে। এই সময়েও এটি উচ্চ টিআরপি রেটিং অর্জন করে।

তামিল ভাষায় ধারাবাহিকটি ডাবিং করে *আম্মা* নামেই প্রচার শুরু করে টেলিভিশন চ্যানেল স্টার বিজয়। তবে এটি বর্তমানে বন্ধ আছে।

## পুরস্কার
ধারাবাহিকটি 'টেলি সিনে অ্যাওয়ার্ড', 'স্টার জলসা পরিবার অ্যাওয়ার্ড'সহ বেশ কয়েকটি পুরস্কার লাভ করেছে। এর মধ্যে রয়েছে -
* শ্রেষ্ঠ অভিনেত্রী - শ্রীতমা ভট্টাচার্য (১৩তম টেলি সিনে অ্যাওয়ার্ড)
* শ্রেষ্ঠ অভিনয় - আস্মিতা চক্রবর্তী (১৩তম টেলি সিনে অ্যাওয়ার্ড)

## অভিনয়ে

* সোহেনা রায় - ছোট পরী
* শ্রীতমা ভট্টাচার্য - বড় ঝিলিক/ দিয়া (নারী মুখ্যচরিত্র)
* তিথি বসু - ছোট ঝিলিক/ পরী (২য় মুখ্য নারী চরিত্র)
* ভাস্বর চট্টোপাধ্যায় - মনীষ মুখার্জী (পরীর বাবা)
* মহুয়া হালদার - প্রতিমা মুখার্জী (পরীর মা)
* ছন্দা বন্দ্যোপাধ্যায় - মমতা মুখার্জী
* শাশ্বত চট্টোপাধ্যায়
* ঋতা দত্ত চক্রবর্তী - আরতী মুখার্জী (খলচরিত্র)
* অপরাজিতা আঢ্য - প্রতিমা রায়চৌধুরী (মুখ্য চরিত্র)
* ভাবনা বন্দ্যোপাধ্যায় - ছোট ফুলকি
* আস্মিতা চক্রবর্তী - বড় ফুলকি (খলচরিত্র)
* দোলন রায় - মোহিনী চ্যাটার্জী (খলচরিত্র)
* সৌরভ দাস - ঋক চ্যাটার্জী (খলচরিত্র)
* এনা সাহা
* সোমা চক্রবর্তী - হীরা আম্মা (খলচরিত্র)
* অনিন্দ্য চট্টোপাধ্যায় - রাজদীপ (দিয়ার স্বামী ও পরীর পছন্দের মানুষ) (পুরুষ মুখ্য চরিত্র)
*
* সুদেষ্ণা রয় / সোনালী চৌধুরী - দিয়ার পিসি
* অরিত্রম মুখার্জী - আদিত্য রায়চৌধুরী (ফুলকির স্বামী ও প্রতিমা রায়চৌধুরীর ছেলে)
* ময়না মুখোপাধ্যায়
* রোহিত মুখোপাধ্যায় 
* ঋতজা মজুমদার - বিদিশা
* অমিতাভ ভট্টাচার্য - ডাক্তার
* রাজিব বসু - অরুণাংশু মুখার্জী (অংশু) (ঝিলিকের পুরনো প্রেমিক)
* বিশ্বজিৎ চক্রবর্তী - সমরেশ চ্যাটার্জী (দিয়ার বাবা)
* শঙ্কর চক্রবর্তী - ঝিলিকের দৌড়ের প্রশিক্ষক

## তথ্যসূত্র

## বহিঃসংযোগ
* টাইমস অব ইন্ডিয়া প্রতিবেদন

বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:২০১৪-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০০৯-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতীয় টেলিভিশনের অনুষ্ঠান
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:কলকাতার পটভূমিতে টেলিভিশন অনুষ্ঠান
রান্নাঘর

একটি **রান্নাঘর** হল বাস-বাড়িতে বা বাণিজ্যিক প্রতিষ্ঠানের খাদ্য তৈরির প্রস্তুতিতে ও রান্নার কাজে ব্যবহৃত একটি কক্ষ বা একটি কক্ষের অংশ। একটি আধুনিক মধ্যবিত্ত আবাসিক রান্নাঘর সাধারণত একটি চুলা, গরম এবং ঠান্ডা পানির কল, একটি ফ্রিজ, ছুরি, মসলার পাত্র, তাক ইত্যাদি বিভিন্ন জিনিসে সজ্জিত থাকে। অনেক পরিবারে একটি মাইক্রোওয়েভ ওভেন, একটি ডিশওয়াশার এবং অন্যান্য বৈদ্যুতিক যন্ত্রপাতি থাকে। একটি রান্নাঘরে প্রধানত খাদ্য সংরক্ষণ, প্রস্তুত ও রান্না করা হয়। রান্নার কক্ষ বা এলাকাটি খাওয়ার জন্য (যেমন সকালের নাস্তা), বিনোদনের এবং ধোয়ার কাজে ব্যবহার করা হতে পারে। রান্নাঘরের নকশা এবং নির্মাণ কাজ বিশ্বব্যাপী একটি বিশাল বাজার।

## তথ্যসূত্র

## বহিঃসংযোগ

বিষয়শ্রেণী:রান্নাঘর
বিষয়শ্রেণী:কক্ষ
বিষয়শ্রেণী:খাদ্য ও পানীয় প্রস্তুতি
নোভোসিবির্স্ক

**নোভোসিবির্স্ক** () রাশিয়ার এশীয় অংশে অর্থাৎ সাইবেরিয়াতে অবস্থিত একটি জনবহুল শহর। এটি রাশিয়ার ৩য় সর্বোচ্চ জনবহুল শহর (মস্কো ও সাংত পিতেরবুর্গ বা সেন্ট পিটার্সবার্গের পরেই)। এটি এশীয় রাশিয়ার সর্বোচ্চ জনবহুল শহর। ২০১০ সালের রুশ লোকগণনা অনুযায়ী এখানে প্রায় ১৫ লক্ষ অধিবাসী বাস করে। এটি একই সাথে নোভোসিবির্স্ক ওবলাস্ত এবং সাইবেরীয় যুক্তরাষ্ট্রীয় জেলার প্রশাসনিক কেন্দ্রে হিসেবে কাজ করছে।

নোভোসিবির্স্ক শহরটি সাইবেরিয়ার দক্ষিণ-পশ্চিম অংশে ওব নদীর তীরে ওব নদীর উপত্যকা সংলগ্ন অঞ্চলে এবং নোভোসিবির্স্ক জলবিদ্যুৎ উৎপাদন কেন্দ্রের বাঁধের কারণে সৃষ্ট একটি বিশাল জলাধারের কাছে অবস্থিত। শহরটিকে দশটি নগর-জেলায় ভাগ করা হয়েছে এবং এটির আয়তন প্রায় . শহরটি রাশিয়ার রাজধানী মস্কো থেকে প্রায়  পূর্ব দিকে, ওম্‌স্ক শহর থেকে  পূর্বে, ইয়েকাতেরিনবুর্গ থেকে  কিলোমিটার পূর্বে এবং ক্রাসনোইয়ার্স্ক থেকে  পশ্চিমে অবস্থিত।

১৮৯৩ সালে নোভোসিবির্স্ক লোকালয়টি প্রতিষ্ঠা করা হয় এবং ১৯০৪ সালের ১০ই জানুয়ারি একে নগরীর মর্যাদা দেওয়া হয়।

## তথ্যসূত্র

## বহিঃসংযোগ

*Panoramic views of Novosibirsk
*Novosibirsk journal about life in Siberia "Sib.fm"
*News from Novosibirsk - the main local TV station "Vesti-Novosibirsk"  
*Novosibirsk skyline photos
*Novosibirsk business news
*Life of Novosibirsk in photos


বিষয়শ্রেণী:রাশিয়ার শহর
বিষয়শ্রেণী:টমস্ক গভর্নরেট
বিষয়শ্রেণী:১৮৯৩-এ প্রতিষ্ঠিত জনবহুল স্থান
বিষয়শ্রেণী:১৮৯৩-এ রুশ সাম্রাজ্যের প্রতিষ্ঠা
গুগল নলেজ গ্রাফ

[ডান|থাম্ব|Knowledge Graph data about Thomas Jefferson displayed on [গুগল অনুসন্ধান|Google Search, as of January 2015]]
**গুগল নলেজ গ্রাফ** (Google Knowledge Graph) হলো গুগলে তথ্য অনুসন্ধানের জন্য একটি সেবা, যা অনুসন্ধানে প্রাপ্ত তথ্যের উপস্থাপনাকে উন্নত এবং সুশৃঙ্খলিত করে। এর ফলে বিভিন্ন উৎস থেকে সংগৃহীত তথ্য ব্যবহারকারীদের জন্য একটি তথ্যছক হিসেবে প্রদর্শিত হয়। ২০১২ সালের মে মাস থেকে যুক্তরাষ্ট্রে এই সেবা চালু হয়। ফ্রিবেসের অংশ হিসেবে এটি চালু করা হয়। তথ্যছক দ্বারা আচ্ছাদিত নলেজ গ্রাফ উল্লেখযোগ্যভাবে জনপ্রিয়তা পায়। মাসিক ১০০ বিলিয়ন বার তথ্য অনুসন্ধানের মধ্যে নলেজ গ্রাফ প্রায় এক তৃতীয়াংশ বার তথ্য উপস্থাপনে সফল হয়।
নলেজ গ্রাফ থেকে প্রাপ্ত তথ্য ছক আকারে উপস্থাপন করা হয়। কম্পিউটারের ক্ষেত্রে নলেজ গ্রাফ পাতার ডান দিকে উপরে প্রদর্শিত হয় এবং মোবাইলের ক্ষেত্রে একদম উপরে। এই তথ্য সংগৃহীত হয় বেশ কিছু উৎস থেকে। যেমনঃ  *[[দ্য ওয়ার্ল্ড ফ্যাক্টবুক|সিআইএ ওয়ার্ল্ড ফ্যাক্টবুক]]*, উইকিউপাত্ত এবং উইকিপিডিয়াত। খুব দ্রুততার সাথে নলেজ গ্রাফ এর পরিসর বৃদ্ধি পায়। শুরু হওয়ার সাত মাসের মধ্যে ৫৭০ মিলিয়ন ভুক্তি এবং ১৮ বিলিয়ন ঘটনা আচ্ছাদিত করে। অক্টোবর, ২০১৬ সালে গুগল ঘোষণা দেয় যে নলেজ গ্রাফ-এ ৭০ বিলিয়ন ঘটনা লিপিবদ্ধ করা হয়েছে। নলেজ গ্রাফ বাস্তবায়নে ব্যবহৃত প্রযুক্তির জন্য কোন অফিসিয়াল ডকুমেন্টেশন নেই।

নলেজ গ্রাফ থেকে প্রাপ্ত তথ্য গুগল এসিস্টেন্ট ও গুগল হোম ভয়েস অনুসন্ধানে উত্তর দিতে সরাসরি ব্যাবহৃত হয়।

## ইতিহাস
১৬ মে, ২০১২ তারিখে গুগল নলেজ গ্রাফ এর ঘোষণা দেয়। প্রাথমিকভাবে শুধুমাত্র ইংরেজি ভাষায় নলেজ গ্রাফ প্রদর্শিত হতো। এরপরে স্প্যানিশ, ফরাসি, জার্মান, পর্তুগিজ, জাপানি, রাশিয়ান এবং ইতালিয়ান ভাষায় এর কার্যক্রম শুরু হয়। ২০১৭ সাল থেকে বাংলা ভাষা যুক্ত হয় এর সাথে। 

## সমালোচনা

### তথ্যসূত্রের অভাব
নলেজ গ্রাফ এ প্রদর্শিত তথ্যের কোন তথ্যসূত্র থাকে না। তাই সাধারণ মানুষের পক্ষে তথ্যের সত্যতা যাচাই করা প্রায় অসম্ভব হয়ে পড়ে। 

### উইকিপিডিয়া নিবন্ধ পাঠ হ্রাস
নলেজ গ্রাফ এ প্রাথমিক তথ্য পাওয়ায় অনেকেই বিস্তারিত পড়তে উইকিপিডিয়ায় যান না, এতে করে উইকিপিডিয়া নিবন্ধ পাঠ হ্রাস পেয়েছে, যদিও নলেজ গ্রাফ এর অধিকাংশ তথ্যই উইকিপিডিয়া থেকে নেয়া।

## তথ্যসূত্র

## বহিঃসংযোগ
* 

বিষয়শ্রেণী:ইন্টারনেট অনুসন্ধান ইঞ্জিন
বিষয়শ্রেণী:গুগল অনুসন্ধান
বিষয়শ্রেণী:জ্ঞানভাণ্ডার
বিষয়শ্রেণী:২০১২-এ প্রবর্তিত পণ্য
ময়ূরাক্ষী

**ময়ূরাক্ষী** বলতে নিচের নিবন্ধগুলি বুঝাতে পারে:
* ময়ূরাক্ষী নদী, ভারতের পূর্বাঞ্চলীয় রাজ্য ঝাড়খণ্ড ও পশ্চিমবঙ্গের মধ্য দিয়ে প্রবাহিত একটি গুরুত্বপূর্ণ নদী।
* ময়ূরাক্ষী (উপন্যাস), ১৯৯০ সালের হুমায়ূন আহমেদের লেখা হিমু ধারাবাহিকের প্রথম উপন্যাস।
* ময়ূরাক্ষী (২০১৭-এর চলচ্চিত্র), অতনু ঘোষ পরিচালিত ২০১৭-এর ভারতীয় চলচ্চিত্র।
* ময়ূরাক্ষী (২০২৪-এর চলচ্চিত্র), রাশিদ পলাশ পরিচালিত ২০২৪-এর বাংলাদেশী চলচ্চিত্র।
মঈদুল হাসান

**মঈদুল হাসান** একজন বাংলাদেশী লেখক এবং বাংলাদেশের মুক্তিযুদ্ধের অন্যতম সংগঠক।

## জন্ম এবং ছেলেবেলা
মঈদুল হাসান ১৯৩৬ সালের ২৯ জুলাই, বাংলা ১৪ শ্রাবণ, ১৩৪৩ সালে বগুড়ায় জন্মগ্রহণ করেন। সেখানেই শৈশব কাটে তার।

## পড়াশোনা এবং কর্মজীবন
মঈদুল হাসান পড়াশোনা করেছেন ঢাকা বিশ্ববিদ্যালয়ে। তার ভর্তির সাল ছিল ১৯৫৬। ১৯৬০ সালের দিকে শেষ বর্ষের ছাত্র অবস্থায় তিনি সে সময়ের বহু প্রচারিত *[[দৈনিক ইত্তেফাক]]*-এ সম্পাদকীয় লেখা শুরু করেন। এতে করে তিনি পূর্ব বাংলার অর্থনৈতিক ও রাজনৈতিক গতিধারা পর্যবেক্ষণ করেন গভীরভাবে।

## মুক্তিযুদ্ধে অবদান
সাংবাদিকতা ছেড়ে দিয়ে মঈদুল হাসান একসময় সম্পাদকীয় লেখা একরকম বন্ধ করে দেন। ছয় বছর পর তিনি ১৯৭১ সালে প্রবাসী মুজিবনগর সরকারের প্রধানমন্ত্রী তাজউদ্দীন আহমদের ঘনিষ্ঠ সহযোগী হিসেবে পালন করেন অনেক গুরুত্বপূর্ণ দায়িত্ব। মুজিবনগর সরকারের পক্ষে ভারতের উচ্চপর্যায়ের নীতিনির্ধারক সঙ্গে আলাপ-আলোচনা ছিল তার অন্যতম দায়িত্ব। উপধারা একাত্তর: মার্চ-এপ্রিল থেকে কিছু কথা উদ্ধৃত করা হলোঃ"[অধ্যাপক] ড্যানিয়েল থর্নার আমাকে বলেন, [ভারতের প্রধানমন্ত্রীর সচিব] পি এন হাকসার পরদিন বেলা ১১টায় আমাদের ‘কফি খেতে ডেকেছেন’। আমি ধরে নিই, প্রকৃত আলোচনার সময় ততটা লম্বা না-ও হতে পারে। কাজেই আগের কয়েকটা দিন যেসব তথ্য ও সমীক্ষা সংগৃহীত হয়েছে, সেগুলো বিবেচনায় রেখে তাজউদ্দীন যে কিছু জানতে চেয়েছিলেন, তার উপস্থাপন ফলপ্রসূ করার জন্য আমি গুছিয়ে নোট করে নিই।"


## প্রকাশিত বই
মঈদুল হাসানের সবচেয়ে জনপ্রিয় এবং বহুউল্লেখিত বই হচ্ছে *মূলধারা '৭১*। এছাড়াও তার আরও অনেক বই আছে। তার উল্লেখযোগ্য কিছু বইঃ

* মুক্তিযুদ্ধে কসবা
*উপধারা একাত্তর মার্চ-এপ্রিল
*মুক্তিযুদ্ধের পূর্বাপর (এ কে খন্দকার এবং এস আর মীর্জাকে সাথে নিয়ে লেখা)
*মূলধারা '৭১ 
*শব্দের পদ্মফুল

## পুরস্কার
* একুশে পদক ২০২৫

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী সাংবাদিক
বিষয়শ্রেণী:২০২৫-এ একুশে পদক বিজয়ী
বিষয়শ্রেণী:গবেষণায় একুশে পদক বিজয়ী
বিষয়শ্রেণী:মুজিবনগর সরকার
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী অ-কল্পকাহিনী লেখক
বিষয়শ্রেণী:ন্যাশনাল আওয়ামী পার্টির রাজনীতিবিদ
বিষয়শ্রেণী:বগুড়া জেলার ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মেনলো পার্ক, ক্যালিফোর্নিয়া

** মেনলো পার্ক **
মার্কিন যুক্তরাষ্ট্রের ক্যালিফোর্নিয়ায় সান ফ্রান্সিসকো বে এরিয়ার, সান মাতিও কাউন্টি, ক্যালিফোর্নিয়ার সান মাতো কাউন্টি এর পূর্ব প্রান্তে অবস্থিত একটি শহর। এটি উত্তর এবং পূর্ব দিকে সান ফ্রান্সিসকো উপসাগর দ্বারা সীমিত। পূর্ব পালো আলতো, পালো আলটো, এবং স্ট্যানফোর্ড দক্ষিণে; এথার্টন, উত্তর ফেয়ার ওক, এবং রেডউড সিটি পশ্চিমে। মেনলো পার্ক ক্যালিফোর্নিয়া এবং মার্কিন যুক্তরাষ্ট্রের রাজ্যের সবচেয়ে শিক্ষিত শহরগুলির মধ্যে একটি; ২৫ বছর বয়সের প্রায় ৭০% অধিবাসীরা স্নাতক ডিগ্রী বা উচ্চতর অর্জন করেছেন।

২০১০ মার্কিন যুক্তরাষ্ট্রের আদমশুমারি অনুসারে মেনলো পার্কের ৩২,০২৬ জন বাসিন্দা ছিল, যা ২০১৬ সালে বেড়ে ৩৩,৮৮৮ জনে দাঁড়িয়েছে ।

মেনলো পার্কে ফেসবুকের প্রধান কার্যালয় অবস্থিত।

## তথ্যসূত্র

বিষয়শ্রেণী:ক্যালিফোর্নিয়ার জনবহুল উপকূলীয় স্থান
দাগনভূঞা থানা

**দাগনভূঞা থানা** বাংলাদেশের ফেনী জেলার অন্তর্গত দাগনভূঞা উপজেলার একটি থানা।

## প্রশাসনিক এলাকাসমূহ
দাগনভূঞা উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম দাগনভূঞা থানার আওতাধীন।

;পৌরসভা:
* দাগনভূঞা

;ইউনিয়নসমূহ:
* ১নং সিন্দুরপুর
* ২নং রাজাপুর
* ৩নং পূর্ব চন্দ্রপুর
* ৪নং রামনগর
* ৫নং ইয়াকুবপুর
* ৬নং দাগনভূঞা
* ৭নং মাতুভূঁইয়া
* ৮নং জায়লস্কর

## আরও দেখুন
* দাগনভূঞা উপজেলা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ফেনী জেলার থানা
বিষয়শ্রেণী:দাগনভূঞা উপজেলা
অ্যাকশন রিপ্লে

***অ্যাকশন রিপ্লে*** হচ্ছে ২০১০ সালে মুক্তিপ্রাপ্ত একটি সায়েন্স-ফিকশন রোমান্টিক ঘরানার হিন্দি চলচ্চিত্র যেটি বিপুল অম্রুতলাল শাহ পরিচালনা করেন, চলচ্চিত্রটিতে অক্ষয় কুমার এবং ঐশ্বর্যা রাই বচ্চন মুখ্য চরিত্রে অভিনয় করেছিলেন। আদিত্য রয় কাপুর, নেহা ধুপিয়া, ওম পুরি, কিরণ খের এবং রাজপাল যাদবও চলচ্চিত্রটিতে গুরুত্বপূর্ণ ভূমিকায় ছিলেন। ২০১০ সালের দিওয়ালী উৎসবে চলচ্চিত্রটি মুক্তি পায়।

এই চলচ্চিত্রটির কাহিনী ১৯৮৫ সালের ইংরেজি চলচ্চিত্র *[[ব্যাক টু দ্য ফিউচার]]* দ্বারা কিছুটা অনুপ্রাণিত। যদিও পরিচালক বিপুল শাহ বলেন যে তিনি *অ্যাকশন রিপ্লে* এর কাহিনী একটি গুজরাটি মঞ্চ নাটক থেকে নিয়েছেন এবং হারবার্ট জর্জ ওয়েলস এর লেখা দ্য টাইম মেশিন থেকেও কিছুটা নিয়েছেন।

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর ভারতীয় চলচ্চিত্র
বিষয়শ্রেণী:২০১০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:সময় ভ্রমণ সম্পর্কে চলচ্চিত্র
বিষয়শ্রেণী:ভারতীয় সময় ভ্রমণ চলচ্চিত্র
বিষয়শ্রেণী:বিজ্ঞান কল্পকাহিনী উপন্যাস অবলম্বনে চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:প্রীতম সুরারোপিত চলচ্চিত্র
বিষয়শ্রেণী:হিন্দি ভাষার হাস্যরসাত্মক চলচ্চিত্র
বিষয়শ্রেণী:মানালি, হিমাচল প্রদেশে ধারণকৃত চলচ্চিত্র
বিষয়শ্রেণী:২০১০-এর পটভূমিতে চলচ্চিত্র
অপরাজিতা আঢ্য

**অপরাজিতা আঢ্য** (জন্ম: ২২ ফেব্রুয়ারি ১৯৭৮) একজন ভারতীয় বাঙালি টেলিভিশন ও চলচ্চিত্র অভিনেত্রী। তিনি ‘তুমি আর আমি’ সিনেমা দিয়ে কাজ শুরু করেন। এরপর শুভ মহরত (২০০৩), হামি (২০১৮),রসগোল্লা (২০১৮), বেলাশেষে (২০১৫), ওপেন টি বায়োস্কোপ (২০১৫) - এর মতো ছবিতে কাজ করেছেন।

## ব্যক্তিজীবন
অপরাজিতা হাওড়ার উকিল পরিবারের জন্মগ্রহণ করেন। তার মা-বাবার বড় ইচ্ছে ছিল, মেয়ে শিল্পী হবে। উচ্চমাধ্যমিক পরীক্ষার পর পরিচালক শঙ্কর দাশগুপ্তের নাটকের দলে যোগ দিয়েছিলেন।

আঢ্য ১৯ বছর বয়সে সাউন্ড ইঞ্জিনিয়ার অতনু হাজরার সঙ্গে বিবাহ বন্ধনে আবদ্ধ হন।
## কর্মজীবন

## চলচ্চিত্রের তালিকা

### চলচ্চিত্র

### টেলিভিশন

## পুরস্কার ও সম্মাননা

* ফিল্মফেয়ার বাংলা - সেরা সহ-অভিনেত্রী - অভিনেত্রী – চিনি (বিজয়ী) 

## আরো দেখুন
* শ্রীলেখা মিত্র
* লাবণী সরকার

## তথ্যসূত্র

## বহিঃসংযোগ

* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
রান্নাঘর (দ্ব্যর্থতা নিরসন)

**রান্নাঘর** দ্বারা বোঝানো যেতে পারে:
* রান্নাঘর - খাদ্য তৈরির জন্য একটি বিশেষ কক্ষ;
* রান্নাঘর (টেলিভিশন অনুষ্ঠান) - ভারতীয় টেলিভিশন চ্যানেল জি বাংলায় প্রচারিত একটি রান্নার অনুষ্ঠান।
সত্যম শিবম সুন্দরম

***সত্যম শিবম সুন্দরম*** () হচ্ছে ১৯৭৮ সালে মুক্তিপ্রাপ্ত একটি হিন্দি চলচ্চিত্র যেটির পরিচালক এবং প্রযোজক দুটিই রাজ কাপুর ছিলেন। চলচ্চিত্রটিতে রাজ কাপুরের ভাই শশী কাপুর এবং শশীর প্রেমিকার চরিত্রে জিনাত আমান অভিনয় করেন। চলচ্চিত্রটির কাহিনী লিখেছিলেন জৈনেন্দ্র জৈন এবং চলচ্চিত্রটির কাহিনী শারীরিক এবং মানসিক ভালোবাসার মধ্যে এক পার্থক্য নিরূপণকারী কাহিনী হিসেবে আবর্তিত হয়।

চলচ্চিত্রটিতে অভিনেত্রী জিনাত আমানকে তার শরীরের বেশ কিছু অংশ দেখাতে হয়েছিলো যা তখনকার ভারতীয় অভিনেত্রীরা দেখাতে চাইতেননা কিংবা চাইলেও খুব কম অভিনেত্রীই চাইতেন; পরিচালক রাজ কাপুর প্রথমে জিনাতের জায়গায় হেমা মালিনীকে নিতে চেয়েছিলেন, এছাড়াও ডিম্পল কাপাডিয়াকেও যিনি ১৯৭৩ সালের রাজ কাপুরেরই চলচ্চিত্র *[[ববি (১৯৭৩-এর চলচ্চিত্র)|ববি]]*তে টু-পিস বিকিনি পরেছিলেন *সত্যম শিবম সুন্দরম*-এ জিনাতের করা চরিত্রে অভিনয় করার কথা বললে তিনিও প্রস্তাব ফিরিয়ে দেন, আবার রাজ কাপুর বিদ্যা সিনহার কাছেও যান যিনি ১৯৭৪ সালের চলচ্চিত্র *[[রজনীগন্ধা (১৯৭৪-এর চলচ্চিত্র)|রজনীগন্ধা]]* চলচ্চিত্রে অভিনয় করে প্রশংসিত হয়েছিলেন কিন্তু বিদ্যাও সত্যম শিবম সুন্দরমে অভিনয়ের প্রস্তাব গ্রহণ করেননি।
## তথ্যসূত্র

## বহিঃসংযোগ
* 

বিষয়শ্রেণী:১৯৭৮-এর চলচ্চিত্র
বিষয়শ্রেণী:১৯৭০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় আদিরসাত্মক নাট্য চলচ্চিত্র
বিষয়শ্রেণী:১৯৭০-এর দশকের আদিরসাত্মক নাট্য চলচ্চিত্র
বিষয়শ্রেণী:রাজ কাপুর পরিচালিত চলচ্চিত্র
বিষয়শ্রেণী:লক্ষ্মীকান্ত-প্যায়ারেলাল সুরারোপিত চলচ্চিত্র
দিঘাপতিয়া এম. কে. কলেজ

**দিঘাপতিয়া এম. কে. কলেজ** বাংলাদেশের নাটোর জেলায় অবস্থিত একটি শিক্ষাপ্রতিষ্ঠান যা ১৯৭০ সালে প্রতিষ্ঠিত হয়েছে। এটি উত্তরা গণভবন এর সন্নিকটে অবস্থিত।  মহাব্বত আলী সরদার এবং কুরবান আলী সরদারের নামানুসারে এই কলেজের নামকরণ করা হয়েছে **এম কে**। এই দুই ভাই কলেজটি প্রতিষ্ঠার জন্যে ৫.৫৫ একর জমি দান করেন।
থাম্ব|দিঘাপতিয়া কলেজ (প্রশাসনিক ভবন)

## শিক্ষা
২০১৩ সালে জাতীয় বিশ্ববিদ্যালয় কর্তৃপক্ষ নাটোর সদরের দিঘাপতিয়া এম কে কলেজকে অনার্স কোর্সে শিক্ষার্থী ভর্তির অনুমতি দেয়। দিঘাপতিয়া এম.কে কলেজে বাংলা, সমাজবিজ্ঞান, রাষ্ট্রবিজ্ঞান, হিসাববিজ্ঞান ও ব্যবস্থাপনা বিষয়ে অনার্স কোর্স, ডিগ্রী (পাস) কোর্স, রাজশাহী শিক্ষা বোর্ডের অধীনে এইচ.এস.সি, কারিগরি শিক্ষা বোর্ডের অধীনে এইচ.এস.সি (বি.এম) শিক্ষাক্রম ও বাংলাদেশ উন্মুক্ত বিশ্ববিদ্যালয়ের অধীনে এইচ.এস.সি (বাউবি) শিক্ষাক্রমে প্রায় তিন সহস্রাধিক ছাত্র-ছাত্রী অধ্যয়নরত আছে।

## ক্যাম্পাস

সবুজ গাছপালায় বেষ্টিত কলেজটি অভিজ্ঞ শিক্ষক মন্ডলী ও দক্ষ পরিচালনা পর্ষদ দ্বারা ধূমপান ও রাজনৈতিক অস্থিরতা মুক্ত পরিবেশে সুন্দরভাবে পরিচালিত হয়ে আসছে। একটি খেলার মাঠ আছে যেখানে কলেজের বিভিন্ন অনুষ্ঠান সহ ছাত্ররা তাদের নিয়মিত খেলার প্রশিক্ষণ ও প্রতিযোগিতার আয়োজন করে থাকে। মূল ফটকের ডানে একটি কলেজ মসজিদ আছে যেখানে ছাত্র-শিক্ষক সহ স্থানীয় লোকজন ৫ ওয়াক্ত নামাজ আদায় করে এছাড়াও শুক্রবারে জুম্মার নামাজ ও হয়ে থাকে।

## বিস্তারিত
হিসাব-নিকাশে স্বচ্ছতা, জবাবদিহিতা ও দ্রুততার সাথে অটোমেশন সফটওয়্যার এর মাধ্যমে হিসাব পরিচালনা করা হয়। এছাড়া শিক্ষার্থীদের পাঠাভ্যাস গড়ে তোলার জন্য বিশ্ব সাহিত্য কেন্দ্রের কলেজ কার্যক্রম অত্র কলেজে পরিচালিত হয়ে আসছে। রোভার স্কাউট, রেড ক্রিসেন্ট এর মাধ্যমে চলমান রক্তদান কর্মসূচীসহ অন্যান্য সেবামূলক কার্যক্রম পরিচালিত হয়ে আসছে। দৈনিক কালের কন্ঠের শুভসংঘ ও দৈনিক প্রথম আলো বন্ধুসভায় অনেক শিক্ষার্থীরা অংশ গ্রহণ করে আসছে।থাম্ব|দিঘাপতিয়া কলেজ (নির্মানাধীন  আইসিটি ভবন)

## গভর্নিংবডি
কলেজ পরিচালনার জন্যে একটি পরিচালনা পর্ষদ আছে। বর্তমান গর্ভনিং বডির সভাপতির দায়িত্ব পালন করছেন নাটোর-২ আসনের সংসদ সদস্য  মোঃ শফিকুল ইসলাম শিমুল। 

## আরো দেখুন
*নাটোর জেলা
*নাটোর রাজবাড়ী
*নাটোর সদর উপজেলা
*নাটোর-১
*নাটোর-২
*নাটোর-৩
*নাটোর-৪
* সিংড়া নাটোর পরিবার
* দিঘাপতিয়া রাজ পরিবার
* নাটোরের কাঁচাগোল্লা
* চলন বিল
* নাটোর চিনি কল লিমিটেড
* শহীদ সাগর
*নাটোর সরকারী বালক উচ্চ বিদ্যালয়
*নাটোর মহিলা কলেজ
* মাদার গান

## তথ্যসূত্র

বিষয়শ্রেণী:১৯৭০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:নাটোর জেলার মহাবিদ্যালয়
আল বাস্তাকিয়া

থাম্ব|250x250পিক্সেল|আল বাস্তাকিয়া

**আল বাস্তাকিয়া** দুবাইয়ের সর্বপ্রাচীন আবাসিক এলাকা। আল বাস্তাকিয়া’র পোষাকি নাম হলো **আল ফাহিদি ঐতিহাসিক জেলা** ()। এটি দুবাইয়ের পুরাতাত্ত্বিক এলাকাগুলোর একটি। বাস্তাকিয়া শব্দটির উৎপত্তি “বাস্ত” থেকে যা দক্ষিণ-মধ্য ইরানে আরব-আধিপত্য প্রদেশ লারদের একটি শহর অংশ ছিল।

আল বাস্তাকিয়ায় বসতি স্থাপন শুরু হয়েছিল ১৮৯০-এর দশকে। এর পূর্ণবিকাশের কালে এখানে ৬০টি বাসস্থান গড়ে উঠেছিল। এলাকাটি ছিল সরু পথ ও অলি-গলির ঘন নকশা। তার মধ্য দিয়ে যাতায়াত করতো মানুষ।

১৯৮০-এর দশকে একটি নতুন অফিস কমপ্লেক্স নির্মাণের স্বার্থে আল বাস্তাকিয়া গ্রামের অর্ধেক ধ্বংস করে ফেলা হয়। অবশিষ্ট ঘরগুলির বেশিরভাগ বিদেশী শ্রমিকদের জন্য গুদাম বা বাসস্থান হিসাবে ব্যবহৃত হতে থাকে। ১৯৮৯ সালে দুবাই পৌরসভা আল ফাহিদি ঐতিহাসিক আশ্রয়স্থলের অবশিষ্টাংশ ধ্বংস করার সিদ্ধান্ত গ্রহণ করে। একজন ব্রিটিশ স্থপতি রায়নার ওটার এই এলাকায় এসেছিলেন। তিনি এলাকাটি সংরক্ষণের জন্য একটি প্রচারণা শুরু করেন। তিনি এখানে বেশ কিছু সংস্কার করেন। তার লেখা চিঠির অনুরোধের পরিপ্রেক্ষিতে প্রিন্স চার্লস দুবাই সফর কালে আল ফাহিদি ঐতিহাসিক জেলা পরিদর্শন করেন। প্রিন্স চার্লসের পরামর্শক্রমে বিধ্বংষকরণের পরিবর্তে সংস্কার ও সংরক্ষণের সিদ্ধান্ত গ্রহণ করা হয়।

২০০৫ সালে পুরানো ইমারত এবং অলি-গলির এলাকা পুনরুদ্ধারের জন্য দুবাই পৌরসভা একটি প্রকল্প শুরু করে।

## আল বাস্তাকিয়ার বিন্যাস
আল বাস্তাকিয়ায় বিভিন্ন স্থানে রয়েছে।

### মাহেব গ্যালারি
মাহেব অর্থ শিল্প স্টুডিও। দুবাই ভিত্তিক আর্ট স্টুডিওর বিশেষ প্রয়োজনগুলির সাথে স্টুডিওটি নির্ধারিত প্রাপ্তবয়স্ক ব্যক্তিদের জন্য যাদের বয়স ১৬ বছরের সমান বা উপরে। মাহেব জীবনের দক্ষতা বিকাশের একটি সুযোগ প্রদান করে, যখন প্রত্যেকের নিজের স্বতন্ত্র উপায়ে সৃজনশীল হতে পারে।

### আরব চা ঘর (ক্যাফে)
দুবাইয়ের পুরোনো ঐতিহ্য দেখে কাফে নকশা করা হয়েছে। এটি ঐতিহ্যবাহী আরবি খাবার উপস্থাপনের একটি জায়গা।

### শেখ মুহাম্মাদ সাংস্কৃতিক কেন্দ্র
এটি একটি অলাভজনক প্রতিষ্ঠান।  এই সংস্থাটি তৈরি করার উদ্দেশ্য ছিল দুবাইয়ের জনগণের মধ্যে সংস্কৃতির সম্পর্ক স্থাপন করা।

### কফি যাদুঘর
সারা বিশ্ব থেকে বাস্তাকিয়ায় কফি আনা হয়। কফি প্রেমীদের তাদের পছন্দের কফি কিনতে একতলা যেকোনো স্থলে যেতে পারেন। দ্বিতীয় মেঝেতে ইতিহাস সম্পর্কিত বই রয়েছে। এছাড়াও আল বাস্তাকিয়ার একটি অংশে জাদুঘর রয়েছে।

### আর্ট ক্যাফে তৈরি
এই ক্যাফে খোলা হয় নভেম্বর ২০১৫ সালে। মেক আর্ট ক্যাফে একটি চিত্তাকর্ষক ঐতিহ্যবাহী ভিলার আঙ্গিনা থেকে তাদের কার্যক্রম পরিচালনা করে, যা সংযুক্ত আরব আমিরাতে সবচেয়ে আকর্ষণীয় ঐতিহ্যবাহী এলাকার একটি।

## তথ্যসূত্র

* বাস্তাকিয়া গ্রামে  আকর্ষণের দুবাই: বাস্তাকিয়া গ্রামে

## বহিঃসংযোগ
* আল ফাহিদি ঐতিহাসিক আশ্রয়স্থল, দুবাই (ছবি + ভিডিও) একটি সম্পূর্ণ পর্যালোচনা সঙ্গে ভিডিও এবং অডিও

বিষয়শ্রেণী:আমিরাতি স্থাপত্য
বিষয়শ্রেণী:দুবাইয়ের সম্প্রদায়
বিষয়শ্রেণী:আরব আমিরাতের স্থাপনা
আল হামরিয়

**আল হামরিয়** () হল দুবাই, সংযুক্ত আরব আমিরাত এর একটি এলাকা। এটি বার দুবাইয়ের ক্রিক বরাবর পশ্চিম দুবাইতে অবস্থিত। আল হামরিয় মূলত একটি আবাসিক এলাকা তবে বেশ কয়েকটি শপিং কমপ্লেক্স এবং বৈদেশিক কনস্যুলেটগুলি এর প্রেক্ষিতে রয়েছে।

আল হামরিয় কাছাকাছি বা গুরুত্বপূর্ণ সড়কগুলি বুর্জুয়ান, ব্যাংক অফ উম্ম আল কওয়াইন, আবু ধাবি কমার্শিয়াল ব্যাংক, আল মুসাসালা টাওয়ার এবং চারটি পয়েন্টে শেরাটন অন্তর্ভুক্ত। এ এলাকা ভারত, ব্রিটেন, ওমান, সৌদি আরব এবং কুয়েত এর কনস্যুলেটের রয়েছে।

## তথ্যসূত্র

বিষয়শ্রেণী:সংযুক্ত আরব আমিরাতের শহর
পানিহাটি বিধানসভা কেন্দ্র

**পানিহাটি  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১১ নং 
পানিহাটি বিধানসভা কেন্দ্রটি ১ থেকে ১৪, ১৬, ১৭ এবং ২২ থেকে ৩৪ ওয়ার্ড গুলি পানিহাটি পুরসভা এর অন্তর্গত।

পানিহাটি বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০২১
****

 

### ২০১১
২০১১ সালের নির্বাচনে, তৃণমূল কংগ্রেসের নির্মল ঘোষ তার নিকটতম প্রতিদ্বন্দ্বী সিপিআই (এম) এর অহিভূষণ চক্রবর্তীকে পরাজিত করেন।

### ১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর গোপাল কৃষ্ণ ভট্টাচার্য পানিহাটি বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের নির্মল ঘোষকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের নির্মল ঘোষ সিপিআই (এম) এর কমল সেনগুপ্ত বসুকে পরাজিত  এবং ১৯৯৬ সালে কংগ্রেসের নির্মল ঘোষ সিপিআই (এম) এর তানিয়া চক্রবর্তীকে পরাজিত করেন। ১৯৯১ সালে সিপিআই (এম) এর তানিয়া চক্রবর্তী কংগ্রেস নির্মল ঘোষকে পরাজিত করেন। ১৯৮৭ এবং ১৯৮২ সালে সিপিআই (এম) এর গোপাল কৃষ্ণ ভট্টাচার্য তপন চট্টোপাধ্যায়কে পরাজিত করেন এবং ১৯৭৭ সালে জনতা পার্টির সন্মথ নাথ ঘোষকে পরাজিত করেন।

### ১৯৬৭-১৯৭২
১৯৭২ সালে কংগ্রেসের তপন চ্যাটার্জী জয়ী হন।   ১৯৭১, ১৯৬৯, ১৯৬৭ সালে সিপিআই (এম) এর গোপাল কৃষ্ণ ভট্টাচার্য জয়ী হন। এর আগে পানিহাটি কেন্দ্রটি বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
ইউট্রেখ্ট‌

**উত্রেখ্ত** (; ) উত্তর-পশ্চিম ইউরোপের রাষ্ট্র নেদারল্যান্ডসের একটি শহর। এটি দেশটির উট্রেচট প্রদেশের প্রাদেশিক রাজধানী এবং সর্বাধিক জনবহুল শহর। শহরটি রান্ডস্টান্ড নগর সমবায়ের পূর্ব কোণে অবস্থিত। প্রায় সাড়ে ৩ লক্ষ জনসংখ্যাবিশিষ্ট এই শহরটি নেদারল্যান্ডসের ৪র্থ বৃহত্তম শহর।

ইউট্রেখ্টের প্রাচীন শহরকেন্দ্রে অনেক ভবন ও স্থাপনা আছে যেগুলির কিছু কিছু উচ্চ মধ্যযুগ পর্যন্ত পুরনো হতে পারে। ৮ম শতক থেকে শহরটি নেদারল্যান্ডসের ধর্মীয় কেন্দ্র। ওলন্দাজ স্বর্ণযুগের আগ পর্যন্ত ইউট্রেখ্ট নেদারল্যান্ডসের সবচেয়ে গুরুত্বপূর্ণ শহর ছিল। এর পরে আমস্টার্ডাম শহর দেশের সাংস্কৃতিক কেন্দ্র ও সবচেয়ে জনবহুল শহরে পরিণত হয়।

ইউট্রেখ্ট নেদারল্যান্ডসের বৃহত্তম বিশ্ববিদ্যালয় ইউট্রেখ্ট বিশ্ববিদ্যালয় অবস্থিত। এছাড়াও এখানে বেশ কিছু উচ্চশিক্ষা প্রতিষ্ঠান আছে। শহরটি ভৌগোলিকভাবে দেশের কেন্দ্রাঞ্চলে অবস্থিত বলে এটি দেশটির রেল পরিবহন ও সড়ক পরিবহন ব্যবস্থার একটি গুরুত্বপূর্ণ কেন্দ্র। এই শহরে আমস্টার্ডামের পরে দেশের ২য় সর্বোচ্চ সংখ্যক সাংস্কৃতিক অনুষ্ঠানের আয়োজন করা হয়ে থাকে।

## তথ্যসূত্র

বিষয়শ্রেণী:নেদারল্যান্ডসের শহর
বিষয়শ্রেণী:১ম শতাব্দীতে প্রতিষ্ঠিত জনবহুল স্থান
গাজীপুর মেট্রোপলিটন পুলিশ

**গাজীপুর মেট্রোপলিটন পুলিশ** (জিএমপি) হল বাংলাদেশ পুলিশের একটি বিভাগ, যারা গাজীপুর মহানগরীতে আইন প্রয়োগকারী সংস্থার দায়িত্ব পালন করে থাকে। ২০১৮ সালের ১৬ সেপ্টেম্বর আনুষ্ঠানিক ভাবে এর যাত্রা শুরু হয়।

## ইতিহাস
গাজীপুর সিটি কর্পোরেশন ২০১৩ সালের ১৬ জানুয়ারি প্রতিষ্ঠিত হয়। বাংলাদেশের সিটি কর্পোরেশনগুলোর মধ্যে গাজীপুর সিটি কর্পোরেশন প্রতিষ্ঠাকালের দিক থেকে কনিষ্ঠতম এবং আয়তনের দিক থেকে সবচেয়ে বড় সিটি কর্পোরেশন। শহরের জননিরাপত্তা ও আইন প্রয়োগকারী সংস্থা হিসেবে জিএমপি প্রতিষ্ঠার উদ্যোগ গ্রহণ করা হয়। গাজীপুর মেট্রোপলিটন পুলিশ আইন-২০১৭ পাশ করার পর ২০১৮ সালের ১৬ সেপ্টেম্বর প্রধানমন্ত্রী শেখ হাসিনা গাজীপুর মেট্রোপলিটন পুলিশের কার্যক্রমের সূচনা ঘোষণা করেন।

## থানা
নবগঠিত ৮টি থানা গাজীপুর মেট্রোপলিটন পুলিশ কার্যক্রম শুরু করে।

থানাগুলো হলো:
### সদর থানা
পুর্বে এর নাম ছিলো জয়দেবপুর থানা। এর অধিভুক্ত শহরের ওয়ার্ডগুলো হলো: ১৯, ২০, ২১, ২২, ২৩, ২৪, ২৫, ২৬, ২৭, ২৮, ২৯, ৩০ ও ৩১নং ওয়ার্ড।

### বাসন থানা
এর অধিভুক্ত ওয়ার্ড হলো: ১৩, ১৪, ১৫, ১৬, ১৭, ১৮নং ওয়ার্ড।

### কোনাবাড়ী থানা
এর অধিভুক্ত ওয়ার্ডগুলো হলো: ৭, ৮, ৯, ১০, ১১ ও ১২নং ওয়ার্ড।
### কাশিমপুর থানা
এর অধিভুক্ত ওয়ার্ডগুলো হলো: ১,
 ২, ৩, ৪, ৫ ও ৬নং ওয়ার্ড।

### গাছা থানা
এর অধিভুক্ত ওয়ার্ডগুলো হলো: ৩২, ৩৩, ৩৪, ৩৫,৩৬, ৩৭ ও ৩৮নং ওয়ার্ড।
### পূবাইল থানা
এর অধিভুক্ত ওয়ার্ডগুলো হলো: ৩৯, ৪০, ৪১ ও ৪২ নং ওয়ার্ড।
### টঙ্গী পূর্ব থানা
এর অধিভুক্ত ওয়ার্ডগুলো হলো: ৪৩, ৪৪, ৪৫, ৪৬, ৪৭ নং ওয়ার্ড (শালিক চূড়া পূর্ণ ও গাজীপুরা পূর্ণ), ৪৮, ৪৯, ৫০ (আংশিক), ৫৫ (আংশিক), ৫৬, ও ৫৭নং (আংশিক) ওয়ার্ড।
### টঙ্গী পশ্চিম থানা
ওয়ার্ড ৫০ (আংশিক), ৫১, ৫২, ৫৩, ৫৪, ৫৫ (আংশিক) ও ৫৭ নম্বর (আংশিক) ওয়ার্ড।

## জনবল
গাজীপুর মহানগর পুলিশে একজন কমিশনার, দুইজন অতিরিক্ত কমিশনার, নয়জন
উপকমিশনার, ছয় জন অতিরিক্ত উপ-কমিশনার, বারো জন সহকারী কমিশনার, ২০ জন ইস্পেক্টর, ১২০ জন এসআই ও ৭৫০ জন কনস্টেবলসহ ১১৫২টি পদ সৃষ্টি করা হয়। আরএমপির নিজস্ব ৪৭ টি যানবাহন দিয়ে গোটা এলাকায় তাদের কর্মকাণ্ড চলবে। পর্যায়ক্রমে এই সংখ্যা ১১৮ এ নেওয়া হবে।

## তথ্যসূত্র

বিষয়শ্রেণী:মেট্রোপলিটন পুলিশ
বিষয়শ্রেণী:বাংলাদেশের পৌর আইন প্রয়োগকারী সংস্থা
বিষয়শ্রেণী:২০১৮-এ বাংলাদেশে প্রতিষ্ঠিত
বিষয়শ্রেণী:বাংলাদেশের আইন প্রয়োগকারী সংস্থা
বিষয়শ্রেণী:বাংলাদেশ পুলিশ
জর্ডান দূতাবাস, ওয়াশিংটন, ডি.সি.

**জর্ডান দূতাবাস, ওয়াশিংটন, ডি.সি.** হচ্ছে যুক্তরাষ্ট্রে অবস্থিত হাশেমীয় জর্দান রাজ্যের একটি কূটনৈতিক মিশন। এটি ৩৫০৪ ইন্টারন্যাশনাল ড্রাইভ, উত্তরপশ্চিম, ওয়াশিংটন, ডি.সি.-তে ক্লেভেল্যান্ড পার্কের কাছে অবস্থিত। 

## তথ্যসূত্র

## বহিঃসংযোগ

* দাপ্তরিক ওয়েবসাইট 
* উইকিম্যাপিয়া

বিষয়শ্রেণী:ওয়াশিংটন, ডি.সি.-তে অবস্থিত কূটনৈতিক মিশন
খুচরা বিক্রয়ের বিজ্ঞাপন

খুচরা বিক্রয়ের বিজ্ঞাপনের উদ্দেশ্যই হল খুচরো ব্যবসা অথবা নিজস্ব ব্যবসা গুলোর প্রচার বাড়ানো। বেশিতেবেশি, খুচরা বিজ্ঞাপন ব্যবহৃত হয় ভ্রমণব্যবস্থা এবং ব্যাংকিং শিল্পে। 

গ্রহীতার অবস্থান মনস্থির হলে, স্বতন্ত্র বিজ্ঞাপনের সাফল্য প্রকাশ পায়। ডিজিটাল মার্কেটিং-এর ক্ষেত্রে জিও-মার্কেটিং এবং জিও-টার্গেটটিং-এর দ্বারা নিয়ন্ত্রণ করা সম্ভব।উদাহরণ স্বরূপ বলা যেতে পারে, কিছু কিছু নির্দিষ্ট পরিবেশের জন্যে বিজ্ঞাপন দেওয়া হয় ব্যানারের মাধ্যমে। 

## তথ্যসূত্র

* finacle.asp EFMA Research Report September 2009: Innovation in Retail Banking: Best Practices and Insights
* Does Retail Advertising Work? (PDF-Datei) davidreiley.com, Randall A. Lewis and David H. Reiley, 8. Juni 2011
* Retail Advertising & Marketing Symposium, 2014 

## বহিঃসংযোগ

* Post Classified Ads 

বিষয়শ্রেণী:বিজ্ঞাপন
ভীমপলাশি

**ভীমপলাশি** (বা ভীমপলশ্রী) হল হিন্দুস্থানি উচ্চাঙ্গসঙ্গীতের একটি রাগ। এটি কাফি ঠাটের অন্তর্গত। এর জাতি ঔড়ব-সম্পূর্ণ। এই রাগের বাদীস্বর মধ্যম, তবে সা এবং পা এর প্রাধান্য বেশি পরিলক্ষিত হয়। এর প্রকৃতি ধীরগতি সম্পন্ন এবং শান্ত ভাব সম্পন্ন।  ইহাতে করূণ রস ফুটে উঠে। অপরাহ্নের পর এই রাগ পরিবেশন করা হয়।

## তত্ত্ব
### আরোহণ এবং অবরোহণ
* আরোহণঃ সা জ্ঞা মা পা ণা র্সা
* অবরোহণঃ র্সা ণা ধা পা মা জ্ঞা রা সা

এই রাগটিতে "কোমল নি" এবং "কোমল গা" ব্যবহৃত হয়। এটি একটি ঔড়ব-সম্পূর্ণ রাগ, অর্থাৎ, এর আরোহণে ৫ টি স্বর এবং অবরোহণে ৭ টি স্বর ব্যবহৃত হয়।

### বাদী এবং সমবাদী
* বাদীঃ মা (চতুর্থ সুর)
* সমবাদীঃ সা (প্রথম সুর)

### পকড় অথবা চলন
* পকড় অথবা চলনঃ ণা* *সা মা জ্ঞা* *মা পা মা, মা জ্ঞা*  *রে সা

### (বন্দিশ) স্থায়ী এবং অন্তরা
রাগ ভীমপলাশী আশ্রিত, নিয়ামত খাঁ এর এই বন্দিশটি খুবই প্রচলিতঃ

 স্থায়ীঃ

**যা, যা রে আপনে মান্দিরাভা**

**সুনা পাবে গি (মোরা) সাস-নানাদিয়া**

{বাংলা অনুবাদঃ

যাও,চলে যাও, তোমার মন্দিরে

পাছে শাশুড়ি-ননদিনী শুনে ফেলবে }

অন্তরাঃ

**সুনা হো সদারাঙ, তুম কো চাহতা হ্যায়**

**কেয়া তুম মুঝসে ছালানা কিয়া্‌ ( অথবা, কেয়া তুম হামকো থাগানা দিয়া )**

**যা, যা রে,,,,,,,**

{বাংলা অনুবাদঃ

শুনে যাও সদারঙ্গ, আমি সারাক্ষণ তোমাকেই চেয়েছি

আর তুমি কিনা আমার সাথেই ছলনা করলে !}

### প্রতিষ্ঠান এবং সম্পর্ক
সম্পর্কিত রাগগুলিঃ

* বাগেশ্রী, ধানেশ্রী, ধানি, পতোদীপ, হংসকিঙ্কিণী 
* ঠাট (Thaat) ঃ কাফি 
* কর্ণাটক ঘরানায়, কর্ণাটকা দেবাগান্ধারী হল আরেকটি সদৃশ্যপূর্ণ রাগ।

## ব্যবহার
মধ্যম অর্থাৎ মা হল সবচেয়ে গুরুত্বপূর্ণ নোট - এটি একটি 'ন্যাস' স্থানও বটে। উদাহরণ স্বরূপ বলা যেতে পারে, বিস্তারের ক্ষেত্রে - সা *গা * মা, মা *গা * মা, *গা * মা পা,মা পা *গা  *মা পা (মা) *গা * (মা) *গা  *মা... আরোহণে রে এবং ধা ব্যবহৃত করা হয় না। কিন্তু অবরোহণের সময় রে এবং ধা স্বর দুটি ব্যবহৃত হয়। 

### সময়

* সময়: বৈকালিন

## ঐতিহাসিক তথ্য

### গুরুত্বপূর্ণ রেকর্ডিং

## আরও দেখুন

* List of film songs based on ragas

## তথ্যসূত্র

* 
* 

## বহিঃসংযোগ

* SAWF Article on Bhimpalasi and related raags
* ITC-SRA on Bhimpalasi
* SRA on Samay and Ragas
* SRA on Ragas and Thaats
* Rajan Parrikar on Ragas
* Film songs in Bhimpalasi 
* More details about raga Bhimpalasi

বিষয়শ্রেণী:হিন্দুস্তানি রাগ
পিটার ফক

**পিটার মাইকেল ফক** (, ; জন্ম: ১৬ সেপ্টেম্বর ১৯২৭ - ২৩ জুন ২০১১) হলেন একজন মার্কিন অভিনেতা। তিনি দীর্ঘকালীন প্রচারিত টেলিভিশন ধারাবাহিক *কলাম্বো* (১৯৬৮-২০০৩)-এ লেফটেন্যান্ট কলাম্বো চরিত্রে অভিনয়ের জন্য সর্বাধিক পরিচিত, এই কাজের জন্য তিনি চারটি প্রাইমটাইম এমি পুরস্কার (১৯৭২, ১৯৭৫, ১৯৭৬, ১৯৯০) এবং একটি গোল্ডেন গ্লোব পুরস্কার (১৯৭৩) অর্জন করেন। তিনি প্রথমবার কলাম্বো চরিত্রে অভিনয় করেন দুটি ৯০ মিনিটের টিভি পাইলটে, প্রথমটি জিন ব্যারির সাথে ১৯৬৮ সালে এবং দ্বিতীয়টি লি গ্র্যান্টের সাথে ১৯৭১ সালে। অনুষ্ঠানটি পরবর্তীকালে এনবিসির রহস্য চলচ্চিত্র ধারাবাহিকের অংশ হিসেবে ১৯৭১ থেকে ১৯৭৮ সাল পর্যন্ত প্রচারিত হয় এবং পুনরায় ১৯৮৯ থেকে ২০০৩ সাল পর্যন্ত এবিসিতে প্রচারিত হয়।

ফক *[[মার্ডার ইঙ্ক.]]* (১৯৬০) ও *[[পকেটফুল অব মিরাকলস্‌]]* (১৯৬১) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তিনি *দ্য ডিক পাওয়েল থিয়েটার* নাটকে অভিনয় করে তার প্রথম এমি পুরস্কার অর্জন করেন। তিনি প্রথম অভিনয়শিল্পী, যিনি একই বছর একাডেমি পুরস্কার ও এমি পুরস্কারে মনোনীত হয়েছেন। পরবর্তীকালে তিনি *ইট্‌স ম্যাড, ম্যাড, ম্যাড, ম্যাড ওয়ার্ল্ড* (১৯৬৩), *দ্য গ্রেট রেস* (১৯৬৫), *আঞ্জিও* (১৯৬৮), *আ ওম্যান আন্ডার দ্য ইনফ্লুয়েন্স* (১৯৭৪), *মার্ডার বাই ডেথ* (১৯৭৬), *দ্য চিপ ডিটেকটিভ* (১৯৭৮), *দ্য প্রিন্সেস ব্রাইড* (১৯৮৭), *উইংস অব ডিজায়ার* (১৯৮৭), *দ্য প্লেয়ার* (১৯৯২), ও *নেক্সট* (২০০৭) চলচ্চিত্রে অভিনয় করেন।

## প্রারম্ভিক জীবন
ফক ১৯২৭ সালের ১৬ই ডিসেম্বর নিউ ইয়র্ক সিটিতে জন্মগ্রহণ করেন। তার পিতা মাইকেল পিটার ফক (১৮৯৭-১৯৭১) ছিলেন পোশাক ও শুষ্ক পণ্যের দোকানের মালিক এবং তার মাতা ম্যাডেলিন (প্রদত্ত নাম: হচহাউজার, ১৯০৪-২০০১) ছিলেন একজন হিসাবরক্ষক। তারা দুজনেই ইহুদি বংশোদ্ভূত ছিলেন। পিতার দিকে থেকে তিনি পোলীয় ও রুশ এবং মায়ের দিক থেকে তিনি হাঙ্গেরীয় ও পোলীয় বংশোদ্ভূত। ফক নিউ ইয়র্কের অসিনিংইয়ে বেড়ে ওঠেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯২৭-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আলঝেইমার রোগ থেকে মৃত্যু
বিষয়শ্রেণী:ক্যান্সার থেকে বেঁচে যাওয়া ব্যক্তি
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন স্মৃতিকথাকার
বিষয়শ্রেণী:মার্কিন ইহুদি অভিনেতা
বিষয়শ্রেণী:চেক ইহুদি বংশোদ্ভূত মার্কিন ব্যক্তি
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:হাঙ্গেরীয় ইহুদি বংশোদ্ভূত মার্কিন ব্যক্তি
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী
বিষয়শ্রেণী:নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:ওয়েস্টউড ভিলেজ মেমোরিয়াল পার্ক সেমাট্রিতে সমাহিত
বিষয়শ্রেণী:দ্য নিউ স্কুলের প্রাক্তন শিক্ষার্থী
বিষয়শ্রেণী:মার্কিন নাবিক
বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস
হাশেমিয় বিশ্ববিদ্যালয়

**হাশেমিয় বিশ্ববিদ্যালয়** (الجامعة الهاشمية) জর্ডানের একটি স্বায়ত্তশাসিত বিশ্ববিদ্যালয়। ১৯৯৫ সালে এটি প্রতিষ্ঠিত হয়। বিশ্ববিদ্যালয়টি জার্কা শহরের উপকন্ঠেই অবস্থিত। ক্রডিট আওয়ার পদ্ধতিতে এই বিশ্ববিদ্যালয়ে পাঠদান করা হয়ে থাকে। বিশ্ববিদ্যালয়ের প্রত্যেকটি বিভাগে নির্দিষ্ট সংখ্যক ক্রেডিট আওয়ার রয়েছে। এটি জর্ডানের প্রথম বিশ্ববিদ্যালয় যারা দু্ইটি গ্রীষ্মকালীন অর্ধবর্ষ পদ্ধতি শুরু করে। হাশেমীয় বিশ্ববিদ্যালয়য় বিভিন্ন বিষয়ে মাস্টার্স ডিগ্রী অফার করে থাকে। বিশ্ববিদ্যালয়টিতে যারা জর্ডানের অধিবাসী নয়, তাদের জন্যও ভর্তির ব্যবস্থা রয়েছে।

## ভৌগোলিক অবস্থান
হাশেমীয় বিশ্ববিদ্যালয়য় জার্কা শহরের দুইটি আন্তর্জাতিক মহাসড়কের পাশেই অবস্থিত।

## ইতিহাস
১৯৯১ সালের ১৯ জুন হাশেমীয় বিশ্ববিদ্যালয়য় প্রতিষ্ঠার লক্ষ্যে রাজকীয় ফরমান জারি হয়। ১৯৯৫ সালের ১৬ সেপ্টেম্বর থেকে বিশ্ববিদ্যালয়ে পাঠদান শুরু হয়। বিশ্ববিদ্যালয়টি মোট ৮৫১৯ একর জমির উপর নির্মিত হয়েছে। নবায়নযোগ্য শক্তি ও উচ্চতর শিক্ষায় বিশ্ববিদ্যালয়ের অনন্য অর্জনের জন্য প্রথম শ্রেণীর স্বাধীনতা আদেশ লাভ করেন।

## বিভাগ ও বিশ্ববিদ্যালয় কার্যক্রম
হাশেমীয় বিশ্ববিদ্যালয়য়ে ১৯টি অনুষদ ও ইনিস্টিটিউট রয়েছে। এটি স্নাতক পর্যায়ে ৫২টি ডিগ্রী এবং স্নাতকোত্তর পর্যায়ে ৩৫টি ডিগ্রী (ডক্টোরেট, মাস্টার্স, উচ্চতর ডিপ্লোমা এবং বেশ কয়েকটি প্রফেশনাল ডিপ্লোমা প্রোগ্রামসহ) প্রদান করে থাকে।

### মেডিসিন অনুষদ
২০০৫ – ২০০৬ শিক্ষাবর্ষে হাশেমীয় বিশ্ববিদ্যালয়য়ে মেডিসিন অনুষদ প্র্রতিষ্ঠার জন্য সিদ্ধান্ত গৃহীত হয়। ২০০৬-২০০৭ শিক্ষাবর্ষে এই অনুষদে প্রথম ছাত্রছাত্রী ভর্তি করানো হয়। বিশ্ববিদ্যালয়টি দেশটির স্বাস্থ্য মন্ত্রণালয় এবং রয়েল মেডিকেল সার্ভিসেসের সাথে একটি পারষ্পরিক সহযোগিতা স্মারক স্বাক্ষর করে। ২৫৭ ক্রেডিট আওয়ার সম্পন্ন করার পর ছাত্রছাত্রীদেরকে “ডক্টর অব মেডিসিন” এর বিএ ডিগ্রী প্রদান করা হয়ে থাকে। ২০১১ সালের শুরুর দিকে চিকিৎিসা বিজ্ঞানের বাস্তব উপাদানগুলির উপর আরও বেশি মনোযোগ দিয়ে অনুষদের বিভিন্ন কোর্সের ক্যারিকুলামে সংশোধন করা হয়। ২০১০ সালে বাদশাহ আব্দুল্লাহ ২ এর উপস্থিতিতে একটি জাঁকজমকপূর্ণ অনুষ্ঠানের মধ্য দিয়ে অনুষদটির আনুষ্ঠানিক পথচলা শুরু হয়।

### প্রকৌশল অনুষদ
প্রকৌশল অনুষদ আগস্ট ১৯৯৮ সালে প্রতিষ্ঠিত হয়েছিল। অনুষদটি আট প্রোগ্রামে স্নাতক ও স্নাতকোত্তর ডিগ্রী প্রদান করে থাকে। এই অনুষদ যে ডিগ্রী প্রদান করে থাকে তার নাম হল—
* ব্যাচেলর অব সায়েন্স ইন আর্কিটেকচার 
* ব্যাচেলর অব সায়েন্স ইন সিভিল ইঞ্জিনিয়ারিং
* ব্যাচেলর অব সায়েন্স ইন ইলেক্ট্রিক্যাল  ইঞ্জিনিয়ারিং
* ব্যাচেলর অব সায়েন্স ইন ইনডাস্ট্রিয়াল ইঞ্জিনিয়ারিং
* ব্যাচেলর অব সায়েন্স ইন বায়োমেডিক্যাল ইঞ্জিনিয়ারিং
* ব্যাচেলর অব সায়েন্স ইন মেক্যানিক্যাল ইঞ্জিনিয়ারিং
* ব্যাচেলর অব সায়েন্স ইন কম্পিউটার ইঞ্জিনিয়ারিং
* ব্যাচেলর অব সায়েন্স ইন মেকাট্রনিক্স ইঞ্জিনিয়ারিং

মেক্যানিক্যাল এবং সিভিল ইঞ্জিনিয়ারিং, এনার্জি সিস্টেম, মেইনট্যানেন্স ম্যানেজমেন্ট এবং টেস্টিং টেকনোলজিতে মাস্টার্স ডিগ্রী প্রদান করে থাকে। অগাস্ট ২৮, ২০১৮ সালে, অনুষদটি অ্যাক্রিডিয়েশন বোর্ড ফর ইঞ্জিনিয়ারিং এন্ড টেকনোলজির মানদণ্ড পূরণ করে।

### বিজ্ঞান অনুষদ
বিজ্ঞান ও কলা অনুষদের সমন্বয়ে ১৯৯৫/১৯৯৬ সালে প্রাথমিকভাবে বিজ্ঞান অনুষদ শুরু হয়।

## তথ্যসূত্র

বিষয়শ্রেণী:জর্ডানের বিশ্ববিদ্যালয়
বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৫-এ জর্ডানে প্রতিষ্ঠিত
জর্জ চাকিরিস

**জর্জ চাকিরিস** (; জন্ম: ১৬ সেপ্টেম্বর ১৯৩৪) হলেন একজন মার্কিন নৃত্যশিল্পী, গায়ক ও অভিনেতা। তিনি *[[ওয়েস্ট সাইড স্টোরি (চলচ্চিত্র)|ওয়েস্ট সাইড স্টোরি]]* চলচ্চিত্রে বার্নার্ডো চরিত্রে অভিনয়ের জন্য সর্বাধিক পরিচিত, এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।

## জীবনী
### প্রারম্ভিক জীবন
চাকিরিস ১৯৩৪ সালের ১৬ই সেপ্টেম্বর ওহাইওর নরউডে জন্মগ্রহণ করেন। তার পিতা স্টিভেন চাকিরিস এবং মাতা জো (প্রদত্ত নাম: আনাস্তাসিয়াডো) গ্রিস হতে মার্কিন যুক্তরাষ্ট্রে আসেন। চাকিরিস অ্যারিজোনার টাসকন ও লং বিচের হাই স্কুলে পড়াশোনা করেন। তিনি এক বছর কলেজে পড়াশোনা করেন, কিন্তু তিনি নৃত্যে আগ্রহী হয়ে ওঠায় কলেজ ত্যাগ করে আমেরিকান স্কুল অব ড্যান্সে ভর্তি হন। তিনি একটি বিভাগীয় বিতাণির বিজ্ঞাপন শাখায় কাজ করতেন এবং রাতে নৃত্যের তালিম নিতেন।

### প্রারম্ভিক চলচ্চিত্র জীবন
১৯৪৭ সালে *সং অব লাভ* দিয়ে চাকিরিসের চলচ্চিত্রে অভিষেক হয়। পরবর্তী কয়েক বছর তিনি অপ্রধান চরিত্রে অভিনয় করেন, বিশেষ করে সঙ্গীতধর্মী চলচ্চিত্রসমূহে নৃত্যশিল্পী বা নৃত্যদলের সদস্য হিসেবে, তন্মধ্যে রয়েছে *দ্য গ্রেট কারুসো* (১৯৫১), *স্টারস অ্যান্ড স্ট্রাইপস্‌ ফরেভার* (১৯৫২), *কল মি ম্যাডাম* (১৯৫৩), *সেকেন্ড চান্স* (১৯৫৩), ও *দ্য ফাইভ থাউজেন্ড ফিঙ্গারস অব ডক্টর টি.* (১৯৫৩)।

তিনি মেরিলিন মনরো অভিনীত *জেন্টলমেন প্রেফার ব্লন্ডি* চলচ্চিত্রে "ডায়মন্ডস্‌ আর আ গার্ল্‌স বেস্ট ফ্রেন্ড" গানে এবং *গিভ আ গার্ল আ ব্রেক* (১৯৫৩) চলচ্চিত্রে নৃত্যশিল্পী হিসেবে কাজ করেন। এছাড়া তাকে এমজিএমের সঙ্গীতধর্মী চলচ্চিত্র *ব্রিগাডুন* (১৯৫৪)-এ শেষকৃত্যের নৃত্য দৃশ্যে এবং *দেয়ার্‌স নো বিজনেস লাইক শো বিজনেস* (১৯৫৪)-এ নৃত্যশিল্পী হিসেবে দেখা যায়।

### প্যারামাউন্ট
চাকিরিস নৃত্যশিল্পী হিসেবে *হোয়াইট ক্রিসমাস* (১৯৫৪)-এ কাজ করেন। রোজাম্যারি ক্লুনির "লাভ, ইউ ডিন্ট ডু রাইট বাই মি" গানের একটি দৃশ্যে চাকিরিস ও ক্লুনির প্রচারণামূলক ছবি দর্শক মহলে সাড়া ফেলে এবং তারা প্যারামাউন্টের কাছে চিঠি লিখতে শুরু করেন। প্যারামাউন্ট পিকচার্স একটি চলচ্চিত্রের জন্য তার সাথে চুক্তি করে। চাকিরিস পরবর্তীকালে বলেন, "রোজাম্যারির সাথে আমার ছবির জন্য আমি ভাগ্যবান ছিলাম।" তিনি *দ্য কান্ট্রি গার্ল* (১৯৫৪)-এ এবং রোজালিন্ড রাসেলের সাথে *দ্য গার্ল রাশ* (১৯৫৫)-এ নৃত্য করে হেডা হপারের কাছ থেকে ইতিবাচক পর্যালোচনা অর্জন করেন।

এমজিএম *মিট মি ইন লাস ভেগাস* (১৯৫৬)-এর জন্য তাকে প্যারামাউন্টের কাছ থেকে ধারে নিয়ে যানে এবং তিনি লাস ভেগাসে নৃত্য করেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৩৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন গায়ক
বিষয়শ্রেণী:ওহাইওর অভিনেতা
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:মার্কিন গায়ক
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন নৃত্যশিল্পী
বিষয়শ্রেণী:মার্কিন মঞ্চ অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:১৯৩২-এ জন্ম
জর্দান জার্নাল অব মেকানিক্যাল অ্যান্ড ইন্ডাস্ট্রিয়াল ইঞ্জিনিয়ারিং

**জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং** হলো একটি পিয়ার রিভিউ বৈজ্ঞানিক সাময়িকী, যা হাশিমিয়া বিশ্ববিদ্যালয় এবং উচ্চ শিক্ষা ও বৈজ্ঞানিক গবেষণা মন্ত্রণালয় (জর্দান) প্রকাশ করে। ২০০৭ সালে সাময়িকীটি প্রতিষ্ঠিত হয়। এখানে ইঞ্জিনিয়ারিং এর বিভিন্ন ক্ষেত্র, গণনীয় তরল গতিবিদ্যা, তাপগতিবিদ্যা, মেকাট্রনিক্স, নবায়নযোগ্য শক্তি ইত্যাদি বিষয় নিয়ে আলোচনা করা হয়। সাময়িকীর গ্রন্থসূচী ও অঙ্গসজ্জা স্কোপাসে করা হয়। সাময়িকীটি বছরে চারটি সংস্করণ প্রকাশ করে। জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীর উদ্ধৃতি সংখ্যা এখন পর্যন্ত ১১টি।

## লক্ষ ও উদ্দেশ্য
মেকানিক্যাল ও ইন্ডাস্ট্রিয়াল ইঞ্জিনিয়ারিং এর ক্ষেত্র ছাড়াও প্রাসঙ্গিক বিভিন্ন বিষয়ে আন্তর্জাতিক ভাবে সমাদৃত এবং তথ্যবহুল একটি সাময়িকী প্রকাশের উদ্দেশ্য নিয়ে এর যাত্রা শুরু হয়। এর লক্ষ্য হলো বিভিন্ন বিষয়ে সহজপাঠ্য ও মূল্যবান তথ্যসমৃদ্ধ নিবন্ধ প্রকাশ করা, যা উক্ত বিষয়ে সাময়িকীটি তথ্যসূত্র হিসেবে ব্যবহৃত হতে পারে। জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীটি ইংরেজি ভাষায় প্রকাশ করা হয় যেন বিশ্বব্যাপী এর পাঠক মহল উপকৃত হয়। শুধুমাত্র জর্দান নয়, বরং সারা পৃথিবীর চলমান বৈজ্ঞানিক সমস্যা আলোচনা, গবেষণা ইত্যাদি বিবেচনায় রেখে সাময়িকীটি প্রকাশিত হয়।

## পরিচালনা পর্ষদ
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং এর প্রধান সম্পাদক হলেন ডঃ আলি এম জাওয়ারনিহ। দুইজন সহ-সম্পাদক ডঃ ফারিস এম আল ওকলা ও ডঃ আকরাম এস আল সাখের ছাড়াও সম্পাদকীয় কমিটি ৬ সদস্য বিশিষ্ট। এছাড়াও জাতীয় ও আন্তর্জাতিক বিশেষজ্ঞ ব্যক্তিগণের মিশ্রণে সৃষ্ট উপদেষ্টামণ্ডলীর মাধ্যমে সাময়িকীটি পরিচালনা করা হয়।

## লেখা জমা
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং এ দুইভাবে লেখা জমা দেওয়া যায়। অনলাইনে জমা দিতে হলে মূল লেখাটি ইমেইল করে প্রধান সম্পাদকের নিকট পাঠাতে হয়। অথবা ডাক যোগে পাঠাতে চাইলে মূল পান্ডুলিপিসহ এর ৩টি অতিরিক্ত কপি সমাপদককে পাঠাতে হবে। উক্ত বিষয়ে দক্ষ ব্যক্তিদের মাধ্যমে যাচাই-বাছাই এর পর লেখাটি সাময়িকীতে প্রকাশিত হয়। এখানে শুধুমাত্র নিজের গবেষণা কর্ম লিখিত আকারে জমা দেয়া যাবে। তবে একই সাথে কয়েকজনের মিলিত গবেষণা পত্রও প্রকাশ করা যাবে। তবে প্রকাশের পুর্বে অবশ্যই কপিরাইট চুক্তিতে সই করতে হয়। এতে করে লেখক কপিরাইট বিষয়ক বেশ কিছু সুবিধা পেয়ে থাকেন।

জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীতে লেখা প্রকাশের জন্য কোন অর্থ পরিশোধ করতে হয়না।

## তথ্যসূত্র

## বহিঃসংযোগ

* 
বিষয়শ্রেণী:ইংরেজি ভাষার গবেষণা পত্রিকা
বিষয়শ্রেণী:দ্বিবার্ষিক গবেষণা পত্রিকা
জর্ডান রিসার্চ এন্ড ট্রেনিং রিয়্যাক্টর

**জর্দান রিসার্চ এন্ড ট্রেনিং রিয়্যাক্টর** বা **জর্ডান গবেষণা ও প্রশিক্ষণ চুল্লী** (JRTR) হলো একটি ৫ মেগাওয়াট ক্ষমতাসম্পন্ন বহুমুখী গবেষণা চুল্লী, যা আর রামসা শহরে জর্দান বিজ্ঞান ও প্রযুক্তি বিশ্ববিদ্যালয়-এর ক্যাম্পাস এলাকায় অবস্থিত। ২০১৬ সালে ৭ ডিসেম্বর চুল্লী উদ্বোধন করেন বাদশা দ্বিতীয় আবদুল্লাহ। মূলত তার পৃষ্ঠপোষকতায় চুল্লীটি নির্মাণ করা হয়। এটি জর্দানের প্রথম পারমাণবিক চুল্লী, যা দক্ষিণ কোরিয়া থেকে আমদানি করা হয়েছিলো।

## বিবরণ
পারমাণবিক চুল্লীটি পারমাণবিক বিজ্ঞান ও প্রযুক্তি গবেষণা কেন্দ্র হিসেবে সারাদেশে বিখ্যাত হয়ে ওঠে। এর ফলে জর্দানের আসন্ন প্রজন্মের শিক্ষার্থীদের জন্য পারমাণবিক প্রকৌশলী ও বিজ্ঞান বিষয়ক পড়াশোনার দ্বার উন্মোচিত হয়। এই চুল্লী এবং সংশ্লিষ্ট ব্যবস্থা নকশা করা, নির্মাণ ও পরিচালনা করা হয় মূলতঃ শিক্ষা ও প্রশিক্ষণ কার্যক্রমের জন্য। এছাড়া পারমাণবিক প্রকৌশল, পারমাণবিক চুল্লী অপারেশন ফরেনসিক বিশ্লেষণ, চিকিৎসার জন্য রেডিওস্টোপি উৎপাদন, শিল্প-কল-কারখানায় ব্যবহার, নিউট্রন রশ্মি ব্যবহারসহ অধ্বংসাত্মক পরীক্ষা ও নিউট্রন বিজ্ঞানের প্রয়োগে ব্যবহার করা হয়।

গবেষণা চুল্লীটি জাতীয় ও আন্তর্জাতিক ভাবে প্রশংসিত হয়েছে। একটি কোরীয় পারমাণবিক নিরাপত্তা বিষয়ক একটি কমিশন এর পর্যবেক্ষণ করে এবং তারা এর প্রশংসা করে।

## তথ্যসূত্র

বিষয়শ্রেণী:জর্ডানের পারমাণবিক শক্তি
বিষয়শ্রেণী:পারমাণবিক গবেষণা চুল্লি
বিষয়শ্রেণী:জর্ডানে বিজ্ঞান ও প্রযুক্তি
জো হার্ডস্টাফ (ক্রিকেটার, জন্ম ১৮৮২)

**যোসেফ হার্ডস্টাফ** (; জন্ম: ৯ নভেম্বর, ১৮৮২ - মৃত্যু: ২ এপ্রিল, ১৯৪৭) নটিংহ্যামশায়ারের কির্কবি-ইন-অ্যাশফিল্ডে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৭ থেকে ১৯০৮ সময়কালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন **জো হার্ডস্টাফ**।

একসময়কার উদীয়মান ক্রিকেটার জো হার্ডস্টাফ জুনিয়রও যোসেফ (জো) নামে পরিচিত ছিলেন। সচরাচর তিনি জো হার্ডস্টাফ সিনিয়র নামে পরিচিতি পান।

## প্রথম-শ্রেণীর ক্রিকেট
১৯০২ থেকে ১৯২৪ সাল পর্যন্ত নটিংহ্যামশায়ারের পক্ষে প্রথম-শ্রেণীর ক্রিকেট জীবন চলমান ছিল। প্রথম-শ্রেণীর ক্রিকেট থেকে অবসর গ্রহণের পূর্ব-পর্যন্ত নটস দলের মধ্যমণি ছিলেন তিনি।

১৯০২ সালে হার্ডস্টাফের অভিষেক পর্ব সম্পন্ন হয়। ল্যাঙ্কাশায়ারের বিপক্ষে একটিমাত্র খেলায় অংশ নিয়ে দুই রান সংগ্রহ করেছিলেন। মূলতঃ মাঝারিসারির ব্যাটসম্যান হলেও প্রথম বিশ্বযুদ্ধের পর মাঝেমধ্যে মিডিয়াম বোলিংয়ের দিকে ঝুঁকে পড়েন।
১৯০৭ সালে নটিংহ্যামশায়ারের প্রথম কাউন্টি চ্যাম্পিয়নশীপের শিরোপা লাভে প্রভূতঃ সহায়তা করেন।

## টেস্ট ক্রিকেট
সমগ্র খেলোয়াড়ী জীবনে পাঁচটি টেস্টে অংশগ্রহণের সুযোগ পান জো হার্ডস্টাফ। ১৩ ডিসেম্বর, ১৯০৭ তারিখে টেস্ট ক্রিকেটে অভিষেক ঘটে জো হার্ডস্টাফের।

১৯০৭-০৮ মৌসুমে অস্ট্রেলিয়া সফরের জন্য মনোনীত হন। ইংরেজ দলের নেতৃত্বে ছিলেন ক্লাবের অধিনায়ক আর্থার জোন্স। ঐ সফরে হার্ডস্টাফ ব্যাপক সফলতা পান। প্রথম-শ্রেণীর খেলাগুলোয় অন্য যে-কোন খেলোয়াড়ের তুলনায় অধিক রান তুলেন। টেস্ট খেলায় জর্জ গান ও জ্যাক হবসের পর তৃতীয় স্থানে ছিলেন।

তার ক্রীড়াশৈলী তেমন আহামরি না হলেও সাতবার ইংরেজ ক্রিকেটে সহস্রাধিক রান সংগ্রহ করেছেন। আরও একবার বিদেশ সফরের জন্য মনোনীত হন। ১৯১১ সাল বাদে গড়ের দিক দিয়ে খুব কমই শীর্ষস্থানীয় ব্যাটসম্যানের মর্যাদা পেয়েছেন। বিষ্ময়করভাবে ১৯১০ সালে লর্ডসে প্লেয়ার্সের সদস্যরূপে জেন্টলম্যানের বিপক্ষে খেলেন। ওভালে তিনবার প্লেয়ার্সের পক্ষে খেলেছেন।

## অবসর
খেলোয়াড়ী জীবনের শুরুতে ও খেলা থেকে অবসর নেয়ার পর এমসিসি’র কর্মকর্তার দায়িত্ব পালন করেছেন। অবসর নেয়ার পর মাঝেমধ্যেই এমসিসি’র পক্ষে খেলতেন ও প্রথম-শ্রেণীর খেলায় আম্পায়ারের দায়িত্বে ছিলেন। ২১ টেস্টে আম্পায়ার হিসেবে খেলা পরিচালনা করেছেন। তবে, স্বীয় পুত্র জো হার্ডস্টাফ জুনিয়রের ইংল্যান্ড দলে অন্তর্ভূক্তির ফলে ১৯৩০-এর দশকের মাঝামাঝি সময় পর্যন্ত আন্তর্জাতিক স্তরে তার অংশগ্রহণ সীমিত হয়ে আসে।

২ এপ্রিল, ১৯৪৭ তারিখে ৬৫ বছর বয়সে জো হার্ডস্টাফের দেহাবসান ঘটে।

## তথ্যসূত্র

## বহিঃসংযোগ
* 
* 

বিষয়শ্রেণী:১৮৮২-এ জন্ম
বিষয়শ্রেণী:১৯৪৭-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংরেজ টেস্ট ক্রিকেট আম্পায়ার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
মিকি রুর্ক

**ফিলিপ আন্দ্রে "মিকি" রুর্ক জুনিয়র** (, ; জন্ম: ১৬ সেপ্টেম্বর ১৯৫২) হলেন একজন মার্কিন অভিনেতা ও চিত্রনাট্যকার। পাশাপাশি তিনি একজন অবসরপ্রাপ্ত মুষ্টিযোদ্ধা। তিনি সাধারণত নাট্য, মারপিঠ ও থ্রিলার চলচ্চিত্রে শ্রেষ্ঠাংশে অভিনয় করে থাকেন।

২০০৫ সালে রুর্ক মূলধারার হলিউড চলচ্চিত্রে ফিরে আসেন এবং নব্য নোয়া মারপিঠধর্মী থ্রিলার চলচ্চিত্র *সিন সিটি*-তে প্রধান চরিত্রে অভিনয় করে একাধিক সমালোচনামূলক পুরস্কার জয়লাভ করেন। ২০০৮ সালে *[[দ্য রেসলার]]* চলচ্চিত্রে অভিনয় করে সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতার জন্য একাডেমি পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। পরবর্তীকালে তিনি সাতটি ব্যবসাসফল চলচ্চিত্রে কাজ করেন, তন্মধ্যে রয়েছে ২০১০ সালের *[[আয়রন ম্যান টু]]* ও *[[দ্য এক্সপান্ডেবলস্‌]]* এবং ২০১১ সালের *ইমমর্টালস্‌*।

## প্রারম্ভিক জীবন
ফিলিপ আন্দ্রে রুর্ক জুনিয়র ১৯৫২ সালের ১৬ই সেপ্টেম্বর নিউ ইয়র্কের শেনেক্টাডিতে জন্মগ্রহণ করেন। তার পিতা ফিলিপ আন্দ্রে রুর্ক সিনিয়র এবং মাতা অ্যানেট (প্রদত্ত নাম: ক্যামেরন)। তার পিতা আইরিশ ও জার্মান বংশোদ্ভূত এবং মাতা স্কটিশ, ফরাসি, ইংরেজ ও জার্মান বংশোদ্ভূত ছিলেন। তিনি রোমান ক্যাথলিক ধর্মাবলম্বী হিসেবে বেড়ে ওঠেন এবং এই বিশ্বাস আঁকড়ে রাখেন। তার পিতা অ্যামেচার বড়ি বিল্ডার ছিলেন। রুর্কের যখন ছয় বছর বয়স, তখন তার পিতা তাদের ছেড়ে চলে যান। পিতামাতার বিবাহবিচ্ছেদের পর তার মাতা মিয়ামির সৈকত পুলিশ কর্মকর্তা ও পূর্ব থেকে পাঁচ সন্তানের জনক ইউজিন আদ্দিসকে বিয়ে করেন। তার মায়ের বিয়ের পর রুর্ক তার ছোট ভাই জোয়ি ও বোন প্যাট্রিশিয়াকে নিয়ে দক্ষিণ ফ্লোরিডায় চলে যান। সেখানে তিনি ১৯৭১ সালে মিয়ামি বিচ সিনিয়র হাই স্কুল থেকে পাস করেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন পুরুষ মুষ্টিযোদ্ধা
বিষয়শ্রেণী:নিউ ইয়র্কের অভিনেতা
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
বিষয়শ্রেণী:মার্কিন রোমান ক্যাথলিক
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:মার্কিন টেলিভিশন অভিনেতা
বিষয়শ্রেণী:ফ্লোরিডার চিত্রনাট্যকার
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
ব্যান্ড বাজা বারাত

**ব্যান্ড বাজা বারাত** হচ্ছে ২০১০ সালে মুক্তিপ্রাপ্ত একটি বলিউড চলচ্চিত্র যেটিতে রণবীর সিং এবং অনুষ্কা শর্মা মুখ্য ভূমিকায় অভিনয় করেন। যশ রাজ ফিল্মসের ব্যানারে এই চলচ্চিত্রটির পরিচালক ছিলেন মনিষ শর্মা, মনিষ পরিচালিত এটিই প্রথম চলচ্চিত্র ছিলো। চলচ্চিত্রটির কাহিনী বিয়ের অনুষ্ঠান আয়োজন নিয়ে। ২০১০ সালের ১০ ডিসেম্বর চলচ্চিত্রটি মুক্তি পায়।

২০১০ সালের ডিসেম্বর মাসে অনিল কাপুর অভিনীত 'নো প্রবলেম' (১০ তারিখ) এবং অক্ষয় কুমারের 'তিস মার খান' (২৪ ডিসেম্বর) মুক্তি পায়, এই দুটি চলচ্চিত্রের সঙ্গে লড়াই করে *ব্যান্ড বাজা বারাত* ব্যবসাসফল হয়েছিলো। নতুন নায়ক রণবীর সিং দর্শকের মনে জায়গা করে নেন তার ভালো অভিনয় দ্বারা। চলচ্চিত্রটি *[[আহা কল্যাণম]]* নামে তামিল ভাষায় তৈরি করা হয়েছিলো যশ রাজ ফিল্মসের ব্যানারেই, ওখানে শর্মার জায়গায় বাণী কাপুর এবং রণবীরের জায়গায় তেলুগু অভিনেতা ননী অভিনয় করেন। ২০১৪ সালের ২১শে ফেব্রুয়ারি তামিল সংস্করণটি মুক্তি পায়।

## তথ্যসূত্র

## বহিঃসংযোগ
* 
* 
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১০-এর চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:২০১০-এর পরিচালনায় অভিষেক চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:যশ রাজ ফিল্মসের চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
আল রাকাদ সিনড্রোম

থাম্ব|upright=1.5|একটি শিশুর একটি সাধারণ মাথার আকারের শিশুর তুলনায় মাইক্রোসেফালিতে আক্রান্ত শিশু (বাম)
[থাম্ব|upright=1.5|[বোটুলিজমে আক্রান্ত একটি শিশু; ঘুম না হওয়া বা বিমোহিত না হওয়া সত্ত্বেও, সে তার চোখ খুলতে বা নাড়াতে পারে না; তার কান্নাও দুর্বল।]]
**আল-রাকাদ সিনড্রোম** হলো জর্ডানের চিকিৎসক মোহাম্মদ আল-রাকাদ কর্তৃক আবিষ্কৃত জন্মগত “অটোসোমাল রেসিসিভ সিনড্রোম”। এটিকে চার ভাগে ভাগ করা হয়। যথাঃ
* মাইক্রোসেফালি
* গ্রোথ ডিলে
* সাইকো-মোটর ডেভেলপমেন্ট ডিলে
* কনজেনিটাল হাইপোটোনিয়া

আল-রাকাদ সিনড্রোম ডিসিপিএস জিনের (DCPS gene) পরিবর্তনক্রমে সৃষ্ট হয়ে থাকে।

## তথ্যসূত্র

## বহিঃসংযোগ

* এসসিভিআই
* মালাকার্ড: মানুষের রোগের ডাটাবেস
* ইউনিভার্সাল প্রোটিন রিসোর্স (UniProt)

বিষয়শ্রেণী:বংশগতিগত রোগ-ব্যাধি
বিষয়শ্রেণী:প্রচ্ছন্ন অটোজোমীয় ব্যাধি
বিষয়শ্রেণী:মাইক্রোসেফালি সিনড্রোম
বিষয়শ্রেণী:বংশাণুগত সংলক্ষণ